Argentina terma jamoasi futzal (mini-futbol) bo‘yicha jahon chempionatining yarim finalida Portugaliya terma jamoasini 5:2 hisobida mag‘lub etib, finalga yo‘l oldi. Argentinaliklar safida gollarni Kristian Borruto, Damyan Statstsone, Alamiro Vaporaki, Alan Brandi va Leandro Kussolino kiritdilar. Argentina musobaqa finalida bundan avvalroq Eronni 4:3 hisobida yutgan Rossiya bilan uchrashadi. Argentina va Rossiya terma jamoalari futzal bo‘yicha jahon chempionatining finaliga birinchi marta chiqdilar. Hal qiluvchi o‘yin 2 oktabrda Toshkent vaqti bilan 00:30da boshlanadi. Eslatib o‘tamiz, musobaqa Kolumbiyada bo‘lib o‘tmoqda.